open-index/open-wikipedia-markdown huggingface dataset:
Κτίριο του Γιουγκοσλαβικού Υπουργείου Άμυνας

Το **κτίριο του Γιουγκοσλαβικού Υπουργείου Άμυνας** (σερβικά: Savezni Sekretarijat za Narodnu Odbranu / Савезни секретариjaт за народну одбрану), το οποίο είναι επίσης γνωστό ως το **Γενικό Στρατηγείο της Γιουγκοσλαβίας** (σερβικά: Zgrada Generalštaba / Зграда Генералштаба) είναι ένα κτίριο που είχε προηγουμένως κατοικηθεί από το Υπουργείο Άμυνας της Γιουγκοσλαβίας, μια κυβερνητική υπηρεσία υπεύθυνη για την υπεράσπιση της Ομοσπονδιακής Δημοκρατίας της Γιουγκοσλαβίας από εσωτερικές και εξωτερικές στρατιωτικές απειλές.

Θεωρούμενο ως αριστούργημα της μεταπολεμικής αρχιτεκτονικής, βομβαρδίστηκε και υπέστη σοβαρές ζημιές κατά τη διάρκεια των Νατοϊκών βομβαρδισμών στη Γιουγκοσλαβία το 1999. Σήμερα, μόνο μικρό μη κατεστραμμένο τμήμα του κτιρίου χρησιμοποιείται από το Υπουργείο Άμυνας της Σερβίας.

## Συλλογή


File:Serb-milit-bomb-nato.jpg|*Κατεστραμμένο κτίριο "Α"*
File:Serbia-0405 - Nato Damage (7364784730).jpg|*Κατεστραμμένο κτίριο "Α"*
File:Zgrade Generalštaba 2006.jpg|*Κατεστραμμένο κτίριο "Α"*
File:Beograd 6.JPG|*Κατεστραμμένο κτίριο "Β"*
File:P1150873cc.JPG|*Κατεστραμμένη πρόσοψη κτιρίου*


## Δείτε επίσης
* Νατοϊκοί βομβαρδισμοί κατά της Γιουγκοσλαβίας

Κατηγορία:Κτίρια και κατασκευές στο Βελιγράδι
Γιαν Φιάλα

Ο **Γιαν Φιάλα** (τσεχικά: *Jan Fiala*, γεννημένος στις 19 Μαΐου 1956 στο Σλατίνιτσε) είναι Τσέχος πρώην ποδοσφαιριστής.

Πραγματοποίησε, συνολικά, 58 διεθνείς συμμετοχές με την Εθνική Τσεχοσλοβακίας, ενώ πέτυχε, συνολικά, ένα τέρμα. Ήταν μέλος της ομάδας η οποία κατέκτησε την τρίτη θέση στο Ευρωπαϊκό Πρωτάθλημα του 1980, αν και ο ίδιος δεν αγωνίστηκε σε κάποια αναμέτρηση. Συμμετείχε, επίσης, στο Παγκόσμιο Κύπελλο του 1982, όπου αγωνίστηκε και στις τρεις αναμετρήσεις της εθνικής ομάδας του.

Ο Φιάλα πέρασε το μεγαλύτερο μέρος της καριέρας του αγωνιζόμενος στην Τσεχοσλοβακία, με τα χρώματα της Ντούκλα Πράγας. Πραγματοποίησε, συνολικά, 310 συμμετοχές πρωταθλήματος, ενώ κατέκτησε την Α΄ Κατηγορία Τσεχοσλοβακίας το 1977, το 1979 και το 1982. Το 1982, επίσης, ψηφίστηκε ως Τσεχοσλοβάκος Ποδοσφαιριστής της Χρονιάς. Στην συνέχεια, μετακόμισε στη Γαλλία, όπου και αγωνίστηκε με τα χρώματα της Λε Αβρ ΑΚ από το 1987 έως το 1988, καθώς και της ΦΚ Μπουρζ από το 1988 έως το 1991.

## Παραπομπές


Κατηγορία:Τσέχοι ποδοσφαιριστές
Κατηγορία:Τσεχοσλοβάκοι ποδοσφαιριστές
Κατηγορία:Ποδοσφαιριστές Εθνικής Τσεχοσλοβακίας
Κατηγορία:Ποδοσφαιριστές Ντούκλα Πράγας
Κατηγορία:ποδοσφαιριστές Λε Αβρ ΑΚ
Κατηγορία:Ποδοσφαιριστές ΦΚ Μπουρζ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Αμυντικοί ποδοσφαιριστές
Αχμέντ Χασάν Μαγκούμπ

Ο **Αχμέντ Χασάν Μαγκούμπ Αμπντελμονεΐμ** (λατινικά: *Ahmed Hassan Mahgoub Abdelmoneim*, 5 Μαρτίου 1993), γνωστός και ως **Κούκα** ή **Κόκα**, είναι Αιγύπτιος επαγγελματίας ποδοσφαιριστής, που αγωνίζεται ως επιθετικός στην Αλάνιασπορ και στην Εθνική Αιγύπτου.

Ξεκίνησε την επαγγελματική του καριέρα στην πορτογαλική Ρίο Άβε, στην οποία υπήρξε και μέλος των ακαδημιών της για έναν χρόνο. Το επαγγελματικό του ντεμπούτο το έκανε το 2012  και παρέμεινε εκεί έως και το 2015, σκοράροντας 24 γκολ σε 66 αγώνες πρωταθλήματος. Το 2015, πήρε μεταγραφή στην Μπράγκα, με την οποία έχει πετύχει έως τώρα 17 γκολ σε 57 αγώνες πρωταθλήματος. Το 2018, ανακοινώθηκε ως δανεικός στον Ολυμπιακό Πειραιώς.

Από το 2011, ξεκίνησε να αγωνίζεται και στις μικρές ομάδες της Εθνική Αιγύπτου. Αρχικά στην U17 και αργότερα στην U20 και U23. Το 2013, έκανε και το ντεμπούτο του με την Εθνική Ανδρών, στην οποία έχει συμμετάσχει 15 φορές, πετυχαίνοντας 5 γκολ. Υπήρξε βασικός στέλεχος της ομάδας, στο Αφρικανικό Κύπελλο, του 2017, όπου η Αίγυπτος έφτασε έως και τον τελικό.

## Παραπομπές


## Εξωτερικοί σύνδεσμοι
* 
* 

Κατηγορία:Αιγύπτιοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αιγύπτου
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Αλ Αχλί ΣΚ
Κατηγορία:Ποδοσφαιριστές Ρίο Άβε ΦΚ
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Κόνιασπορ
Κατηγορία:Ποδοσφαιριστές Αλάνιασπορ
Χέρμαν φον Βάρτμπεργκε

Ο **Χέρμαν φον Βάρτμπεργκε** (γερμανικά: *Hermann von Wartberge*, αποβιώσας προς το 1380) ήταν χρονικογράφος του Λιβονικού Τάγματος. Γεννημένος στην Βεστφαλία, ο Βάρτμπεργκε ήταν Καθολικός ιερέας και συγγραφέας του πολύτιμου λατινικού χρονικού *Chronicon Livoniale*, το οποίο καλύπτει την ιστορία της Λιβονικής Σταυροφορίας από το 1196 έως το 1378. Ο Βάρτμπεργκε χρησιμοποίησε παλαιότερης ημερομηνίας χρονικά (το Λιβονικό Ομοιοκατάληκτο Χρονικό και το Χρονικό του Ερρίκου της Λιβονίας), αρχειακά έγγραφα, καθώς και προσωπικές εμπειρίες. Καθώς η διήγηση έγινε περισσότερο αναλυτική προς το 1358, πιστεύεται πως ο Βάρτμπεργκε εντάχθηκε στο Τάγμα, περίπου, εκείνη την περίοδο και ξεκίνησε την περιγραφή γεγονότων ως αυτόπτης μάρτυρας. Επί παραδείγματι, το 1366 εστάλη σε διπλωματική αποστολή στο Γκντανσκ (Ντάντσιχ), ενώ, επίσης, έλαβε μέρος σε αριθμό στρατιωτικών εκστρατειών εναντίον του παγανιστικού Μεγάλου Δουκάτου της Λιθουανίας. Ο Βάρτμπεργκε παρείχε εκτενείς λεπτομέρειες σχετικά με τις τοποθεσίες όπου λάμβαναν χώρα οι συχνές επιδρομές, καθώς και σχετικά με την ανέγερση των λιβονικών φρουρίων. Το χρονικό διατηρείτο εντός των Κρατικών Αρχείων του Γκντανσκ, ενώ εκδόθηκε για πρώτη φορά το 1863 από τον Ερνστ Στρέλκε εντός του *Scriptores Rerum Prussicarum*. Μεταφράσεις στα λιθουανικά και τα λετονικά εκδόθηκαν το 1991 και το 2005.

## Παραπομπές

## Πηγές
*  Anti Selart, Die livländische Chronik des Hermann von Wartberge, in: Matthias Thumser (Hg.), Geschichtsschreibung im mittelalterlichen Livland, Berlin 2011, σ. 59-86.

## Εξωτερικοί Σύνδεσμοι
* Πλήρες κείμενο του χρονικού στα γερμανικά (εκδοθέν το 1863)
* Πλήρες κείμενο του χρονικού στα ρωσικά

Κατηγορία:Λιθουανικά χρονικά
Κατηγορία:Πρόσωπα του Λιβονικού Τάγματος
Κατηγορία:Ρωμαιοκαθολικοί ιερείς του 14ου αιώνα
Κατηγορία:Ιστορικοί του 14ου αιώνα
Soso (μηχανή αναζήτησης)

Η **Soso** (搜搜) ήταν Κινεζική μηχανή αναζήτησης, που άνηκε στην Tencent Holdings Limited η οποία είναι γνωστή για άλλες δημιουργίες της όπως οι Pengyou και QQ. Στις 1 Οκτωβρίου 2012, σύμφωνα με την Alexa Internet, ήταν η 33η μεγαλύτερη ιστοσελίδα σε αριθμό επισκέψεων παγκοσμίως, η 11η πιο επισκεπτόμενη ιστοσελίδα στην Κίνα, και η 8η πιο επισκεπτόμενη ιστοσελίδα της Νότιας Κορέας.

Τον Σεπτέμβριο του 2013 η Tencent επένδυσε στη Sogou, θυγατρική της Sohu. Σε αυτό το σημείο η Soso διέκοψε τις υπηρεσίες της και τώρα ανακατευθύνει στην υπηρεσία αναζήτησης Sogou.. Η Sogou παρέχει αποτελέσματα στην αγγλική γλώσσα, η οποία τροφοδοτείται από τη Bing.

## Αναφορές


## Εξωτερικοί σύνδεσμοι
* (απλοποιημένα Κινέζικα) Επίσημη ιστοσελίδα
* Αγγλική έκδοση 

Κατηγορία:Μηχανές αναζήτησης
Γλώσσα Χέουα

Η **Χέουα**, επίσης γνωστή ως **Σισιμίν** και **Λαγκάιπ**, είναι η γλώσσα που ομιλείται από τους Χέουα. Είναι γλώσσα Σεπίκ της βόρειας Παπούα Νέας Γουινέας. Εντός των γλωσσών Σεπίκ, ανήκει στον κλάδο των γλωσσών του Λόφου Σεπίκ.

## Παραπομπές


Χ
Εαρινό σημείο

Το **Εαρινό σημείο**, συμβολιζόμενο με **γ** ή **<big>♈</big>**, είναι το σημείο της Ουράνιας σφαίρας στο οποίο βρίσκεται ο Ήλιος (για την ακρίβεια το κέντρο του) όπως φαίνεται από τη Γη κατά τη στιγμή της εαρινής ισημερίας του Βόρειου Ημισφαιρίου. Χρησιμοποιείται ως το σημείο της αρχής των συντεταγμένων στο σύστημα ουράνιων συντεταγμένων γνωστών και ως ισημερινών συντεταγμένων.

Είναι το ένα από τα δύο σημεία της Ουράνιας σφαίρας στα οποία ο Ουράνιος ισημερινός τέμνει την Εκλειπτική, με το άλλο σημείο να βρίσκεται αντιδιαμετρικά του στην Ουράνια σφαίρα. Εξαιτίας του φαινομένου της μεταπτώσεως των ισημεριών, ενώ το Εαρινό σημείο βρισκόταν κατά την αρχαιότητα (μέχρι το 67 π.Χ.) στον αστερισμό Κριό, σήμερα βρίσκεται στους Ιχθύες και, κινούμενο συνεχώς, μετά από μερικούς αιώνες θα εισέλθει στον Υδροχόο.

Κατά την ετήσια φαινομενική διαδρομή του στην Ουράνια σφαίρα, ο Ήλιος διασχίζει τον ουράνιο ισημερινό τη στιγμή της εαρινής ισημερίας κινούμενος προς τα βόρεια.

## Ιστορία
[μικρογραφία|Ο ήλιος στον ορίζοντα σε συγκεκριμένο σημείο κατά την εαρινή ισημερία, όπως φαίνεται από το Πίτσο Βέντο της [Σικελίας.]]
Σε μια πρώτη προσέγγιση, οποιαδήποτε από τις ισημερίες ή τα ηλιοστάσια φαίνεται εξίσου κατάλληλη για τον ορισμό της αρχής της φαινομενικής ετήσιας πορείας του Ήλιου στην Ουράνια σφαίρα. Οι ισημερίες είναι πιο εύστοχη επιλογή, καθώς σημειώνουν τη στιγμή που ο Ήλιος δεν έχει ούτε βόρεια, ούτε νότια απόκλιση, αλλά διασχίζει τον Ουράνιο ισημερινό. Η εαρινή (δηλαδή «ανοιξιάτικη») ισημερία για το Βόρειο Ημισφαίριο προτιμήθηκε από τους αρχαίους Έλληνες ως το εναρκτήριο σημείο, καθώς συνέπιπτε με μια εποχή αισιοδοξίας, την ανθοφορία των δένδρων και των φυτών των θερινών σοδειών.. Η χρονική στιγμή, όπως και στη Μεσοποταμία, σημείωνε την έναρξη της εποχής της ανοίξεως.

Το Εαρινό σημείο αποκαλείται και «Πρώτο σημείο του Κριού» επειδή όταν το όρισε ο Ίππαρχος ο Ρόδιος το 130 π.Χ., αυτό βρισκόταν στο δυτικό άκρο του ομώνυμου αστερισμού, κοντά στον αστέρα γ Κριού. Εξαιτίας της φαινομενικής κινήσεως του Ήλιου προς τα ανατολικά σε σχέση με τους αστερισμούς καθ' όλο το έτος, αυτή η πλευρά του Κριού ήταν εκείνη από την οποία ο Ήλιος «εισερχόταν» στον αστερισμό, από όπου και η ονομασία «Πρώτο σημείο του Κριού».

## Σύγχρονη εποχή και σημασία
Εξαιτίας της μεταπτώσεως του γήινου άξονα το Εαρινό σημείο κινείται αργά προς τα δυτικά σε σχέση με τους μακρινούς αστέρες που σχηματίζουν τους αστερισμούς, με ρυθμό περίπου 1 μοίρα κάθε 71,1 έτη. Αυτό σημαίνει ότι από την εποχή του Ιππάρχου έχει μετατοπισθεί κατά περίπου 30 μοίρες και βρίσκεται σήμερα 4,5 μοίρες από τον αστέρα λ Ιχθύων.

Το Εαρινό σημείο είναι σημαντικό στην παρατηρησιακή αστρονομία, στην αστρονομική ναυτιλία και στην αστρολογία. Οι πίνακες των αστρονομικών εφημερίδων αναγράφουν τη θέση του ως σημείου αναφοράς για τη θέση των αστέρων ναυτιλίας.

## Δείτε επίσης
* Ισημερία
* Ουράνιες συντεταγμένες

## Παραπομπές


* 
* 

Κατηγορία:Σφαιρική αστρονομία
Κατηγορία:Ουράνιο σύστημα συντεταγμένων
Κατηγορία:Χρόνος στην αστρονομία
Υποηλιακό σημείο

thumb|245px|right|Οι σκιές των δένδρων είναι ελάχιστες όταν ο Ήλιος βρίσκεται στο ζενίθ του τόπου. Αυτό συμβαίνει όταν ο τόπος συμπίπτει με το υποηλιακό σημείο.
Το **υποηλιακό σημείο** είναι ο τόπος της επιφάνειας ενός πλανήτη στο οποίο ο Ήλιος εμφανίζεται να βρίσκεται ακριβώς στο ζενίθ. Ισοδύναμα, είναι ο τόπος στον οποίο οι ηλιακές ακτίνες προσπίπτουν στην επιφάνεια του πλανήτη ακριβώς κάθετα. Ο όρος μπορεί επίσης να εννοεί το σημείο που βρίσκεται πλησιέστερα στον Ήλιο πάνω σε οποιοδήποτε σώμα που βρίσκεται στο διάστημα, ακόμα και αν ο Ήλιος μπορεί να μη φαίνεται από το σημείο αυτό.

Πάνω σε πλανήτες με προσανατολισμό και περιστροφή περί τον άξονά τους παρόμοια με αυτά της Γης, το υποηλιακό σημείο θα κινείται προς τα δυτικά με την πάροδο του χρόνου, πραγματοποιώντας τον γύρο του πλανήτη μία φορά κάθε ημέρα του πλανήτη, κινούμενο *προσεγγιστικά* κατά μήκος ενός παραλλήλου. Ωστόσο, κινείται, με αργότερο ρυθμό, και προς βορρά και νότο στην τροπική ζώνη μεταξύ των τροπικών κύκλων κατά τη διάρκεια ενός έτους, ώστε η κίνησή του υποηλιακού σημείου πάνω στην επιφάνεια του πλανήτη είναι ελικοειδής.

Στη Γη το ηλιοστάσιο του Δεκεμβρίου συμβαίνει όταν το υποηλιακό σημείο βρίσκεται πάνω στον Τροπικό του Αιγόκερω, ενώ το ηλιοστάσιο του Ιουνίου είναι η χρονική στιγμή κατά την οποία το υποηλιακό σημείο βρίσκεται πάνω στον Τροπικό του Καρκίνου. Από την άλλη, οι ισημερίες συμβαίνουν όταν το υποηλιακό σημείο βρίσκεται πάνω στον ισημερινό. 
 
## Παραπομπές


## Εξωτερικοί σύνδεσμοι
* «Παγκόσμιος χάρτης ημέρας και νύκτας», που δείχνει τη θέση του τρέχοντος υποηλιακού σημείου

Κατηγορία:Σφαιρική αστρονομία
Κατηγορία:Γη
Αντικείμενο του Μαγιάλ

Το λεγόμενο **Αντικείμενο του Μαγιάλ** (*Mayall's Object*), που συμπεριλαμβάνεται στον *[[Άτλας των ιδιόμορφων γαλαξιών|Άτλαντα των ιδιόμορφων γαλαξιών]]* ως **Arp 148**, είναι το αποτέλεσμα της συγκρούσεως δύο γαλαξιών σε απόσταση 450 έως 500 εκατομμύρια έτη φωτός από τη Γη, στον αστερισμό Μεγάλη Άρκτο. Ανακαλύφθηκε από τον Αμερικανό αστρονόμο Νίκολας Μαγιάλ του Αστεροσκοπείου Λικ στις 13 Μαρτίου 1940, με χρήση του κατοπτρικού τηλεσκοπίου «Crossley» (διαμέτρου 90 εκατοστών). Αρχικώς το Αντικείμενο του Μαγιάλ περιγράφηκε ως ιδιόμορφο νεφέλωμα, με σχήμα παρόμοιο με αγγλικό ερωτηματικό. Μετά θεωρήθηκε ότι αντιπροσώπευε έναν γαλαξία που αλληλεπιδρά με τη διαγαλαξιακή ύλη και σήμερα πιστεύεται ότι αποτελεί τη σύγκρουση δύο γαλαξιών, που δημιουργεί σταδιακά ένα νέο, δακτυλιοειδή γαλαξία, με μία ραβδόμορφη ουρά. Η επικρατούσα θεωρία είναι ότι η σύγκρουση μεταξύ των δύο γαλαξιών δημιούργησε ένα ωστικό κύμα που σχημάτισε τον δακτύλιο.

## Δείτε επίσης
* Δακτυλιοειδείς γαλαξίες
* Αλληλεπιδρών γαλαξίας
* Ακανόνιστος γαλαξίας
* Ιδιόμορφος γαλαξίας
* Μαγιάλ ΙΙ

## Παραπομπές


## Εξωτερικοί σύνδεσμοι
* 

Κατηγορία:Αλληλεπιδρώντες γαλαξίες
148
Κατηγορία:Δακτυλιοειδείς γαλαξίες
Κατηγορία:Μεγάλη Άρκτος
Αεροδρόμιο του Ποντισέρι

Το **Αεροδρόμιο του Ποντισέρι** (IATA: PNY, ICAO: VOPC) είναι αεροδρόμιο που βρίσκεται στο Λαουσπέτ του Ποντισέρι, μια ενωσιακή επικράτεια στην Ινδία. Απέχει 8.1 χιλιόμετρα από την διεθνή κοινότητα Αουροβίλ. Το αεροδρόμιο έχει ναυλωμένες πτήσεις και λειτουργίες της τοπικής σχολής αεροπορικής εκπαίδευσης. Το 2007, η Κυβέρνηση του Ποντισέρι αποφάσισε την επέκταση του αεροδρομίου για να στεγάζει μεγαλύτερα αεροπλάνα και κατασκευάστηκε νέο κτίριο τερματικού σταθμού. Ο νέος τερματικός σταθμός εγκαινιάστηκε στις 18 Ιανουαρίου 2013 με την άφιξη μιας πτήσης της SpiceJet από το Μπανγκαλόρ. Από τον Αύγουστο του 2017 υπάρχουν άμεσες καθημερινές πτήσεις προς το Χαϊντεραμπάντ από τη SpiceJet.

## Ιστορία
Το αεροδρόμιο κατασκευάστηκε το 1989. Ανάμεσα στο ίδιο έτος και το 1991, η περιφερειακή αεροπορική εταιρεία Vayudoot πετούσε προς Τσενάι, Νεβιέλι και Μπανγκαλόρ, ωστόσο οι πτήσεις ήταν αποτυχημένες και τελείωσαν. Το αεροδρόμιο έπεσε σε αχρηστία για τις επόμενες δύο δεκαετίες.

Τον Ιούνιο του 2007, υπεγράφη μνημόνιο κατανόησης μεταξύ της τοπικής κυβέρνησης και της Αρχής Αεροδρομίων της Ινδίας για την επέκταση του αεροδρομίου. Στη πρώτη φάση, 19.92 εκτάρια γης αποκτήθηκαν για 18.95 κρορ ρουπίες, με σκοπό την επέκταση του αεροδρομίου. Ο νέος τερματικός σταθμός κατασκευάστηκε και ο αεροδιάδρομος επεκτάθηκε κατά 260 μέτρα, επιτρέποντας την προσγείωση αεροσκαφών ATR. Αυτή η φάση ολοκληρώθηκε στα τέλη του 2012. Η δεύτερη φάση επέκτασης περιλαμβάνει την απόκτηση επιπλέον 200 εκταρίων γης για την επέκταση του αεροδιαδρόμου κατά 1.100 μέτρα, επιτρέποντας την προσγείωση μεγαλύτερων αεροσκαφών τζετ.

Στις 17 Ιανουαρίου 2013, η SpiceJet ξεκίνησε τις πρώτες πτήσεις από το εκσυγχρονισμένο αεροδρόμιο προς τη Μπανγκαλόρ. Ωστόσο, μόνο ένα έτος αργότερα, η υπηρεσία ακυρώθηκε λόγω χαμηλού αριθμού επιβατών.

Στις 14 Απριλίου 2015, η Alliance Air έφερε και πάλι το αεροδρόμιο σε λειτουργία με πτήσεις από τη Μπανγκαλόρ, χρηματοδοτούμενο από τη κυβέρνηση του Ποντισέρι. Οι πτήσεις ακυρώθηκαν έξι μήνες αργότερα λόγω "προβλημάτων πληρωμής", και είναι άγνωστο πότε θα συνεχίσει το δρομολόγιο.

## Υποδομή
Το αεροδρόμιο του Ποντισέρι έχει ασφάλτινο αεροδιάδρομο, ο οποίος είναι 1.500 μέτρα μακρύς και 30 μέτρα πλατύς. Ο νέος τερματικός σταθμός μπορεί να εξυπηρετήσει 300 επιβάτες σε ώρες αιχμής. Προς το παρόν, αποκτάται γη για την επέκταση του αεροδιαδρόμου ώστε να μπορεί να στεγάζει μεγαλύτερα αεροσκάφη, προκειμένου να αυξήσει τις πτητικές υπηρεσίες και να ανοίξει το αεροδρόμιο για διεθνείς πτήσεις.

## Αεροπορικές εταιρείες και προορισμοί

## Παραπομπές


## Εξωτερικοί σύνδεσμοι

* Αεροδρόμιο του Ποντισέρι στο World Aero Data. Τα δεδομένα είναι ενημερωμένα έως τον Οκτώβριο του 2006.
* Αεροδρόμιο του Ποντισέρι στο Great Circle Mapper.
* Ιστορικό ατυχημάτων στο Δίκτυο Αεροπορικής Ασφάλειας
* Αεροδρόμιο του Ποντισέρι στην ιστοσελίδα της Αρχής Αεροδρομίων της Ινδίας

Κατηγορία:Αεροδρόμια της Ινδίας
Διαιρέσεις του Μπανγκλαντές

Η διοίκηση του Μπαγκλαντές χωρίζεται σε οκτώ μεγάλες περιοχές που ονομάζονται **διαιρέσεις** ( ). Κάθε διαίρεση λαμβάνει το όνομά της από την κύρια πόλη που υπάγεται εντός της δικαιοδοσίας της, η οποία χρησιμεύει επίσης ως διοικητικό αρχηγείο αυτής της διαίρεσξης. Κάθε διαίρεση χωρίζεται περαιτέρω σε διάφορες επαρχίες ( ) που υποδιαιρούνται περαιτέρω σε υποεπαρχίες ( *upôjela*).

## Ιστορία
Μετά την ανεξαρτησία του Μπαγκλαντές το 1971, η χώρα είχε τέσσερις διαιρέσεις: τη Διαίρεση Τσιταγκόνγκ, τη διαίρεση Ντάκα, τη Διαίρεση Χούλνα και την Διαίρεση Ρατζσάχι.

Το 1983, η αγγλική ορθογραφία της Διαίρεσης Ντάκκα (μαζί με το όνομα της πρωτεύουσας) μετατράπηκε σε Ντάκα για να ταιριάζει περισσότερο με την προφορά της Βεγγαλικής γλώσσας.

Το 1993, η Διαίρεση Μπαρισάλ αποσπάστηκε από τη διαίρεση Χούλνα. Το 1995, η διαίρεση Σιλχέτ αποσπάστηκε από την διαίρεση Τσιταγκόνγκ. και το 2010 (25 Ιανουαρίου), η Διαίρεση Ρανγκπούρ αποσπάστηκε από την διαίρεση Ρατζσάχι. Όσον αφορά την έκταση, η νεοσυσταθείσα διαίρεση Ρανγκπούρ κατατάσσεται πέμπτη και ακολουθείται από τις διαιρέσεις Μπαρισάλ και Σιλχέτ.

Στις 14 Σεπτεμβρίου 2015 η διαίρεση Μίμενσινγκ προστέθηκε ως η όγδοη διαίρεση. Το 2015 ξεκίνησε η διαδικασία για τη δημιουργία δύο ακόμη διαιρέσεων, των Κομίλλα και Φαριντπούρ.

## Επίτροπος Διαιρέσεων
Ο Επίτροπος Διαιρέσεων είναι ο διοικητικός επικεφαλής μιας διαίρεση. Ο Επίτροπος διορίζεται από την κυβέρνηση από ανώτερο γραμματέα της διοίκησης της Μπανγκλαντεσιανής Αστικής Υπηρεσίας. Ο ρόλος του γραφείου του Επιτρόπου Διαίρεσης είναι να ενεργεί ως επικεφαλής εποπτείας όλων των κυβερνητικών Γραφείων (εκτός από τα κεντρικά γραφεία της κυβέρνησης) που βρίσκονται στη διαίρεση. Ο Επίτροπος της Διαίρεσης έχει την άμεση ευθύνη της εποπτείας της διοίκησης εσόδων και ανάπτυξης ενός τμήματος. Ο Επίτροπος επικουρείται από τους διάφορους Επιπρόσθετους Επιτρόπους, τους Βοηθούς Επιτρόπους και άλλους γραφειοκρατικούς αξιωματούχους.

## Κατάλογος διαιρέσεων
Ο ακόλουθος πίνακας περιγράφει μερικές βασικές στατιστικές για τις οκτώ διαιρέσεις του Μπαγκλαντές, όπως καταμετρήθηκαν στην Απογραφή Πληθυσμού και Στέγασης του 2011 που διενεργήθηκε από το Στατιστικό Γραφείο του Μπαγκλαντές.

## Προτεινόμενες διαιρέσεις
Έχει προταθεί η δημιουργία δύο ακόμη διαιρέσεων για να μειωθεί ο διοικητικός φόρτος εργασίας λόγω αύξησης του πληθυσμού:

* Διαίρεση Κομίλλα – προτείνεται να αποτελείται από έξι βορειοδυτικές επαρχίες της υπάρχουσας διαίρεσης Τσιταγκόνγκ, παλαιότερα γνωστή ως περιφέρεια Κομίλλα.
* Διαίρεση Φαριντπούρ – προτείνεται να αποτελείται από έξι βορειοδυτικές επαρχίες της υπάρχουσας διαίρεσης Ντάκα.

## Δείτε επίσης

* Κώδικες ISO 3166
* Επαρχίες του Μπανγκλαντές
* Ουπαζίλα του Μπανγκλαντές
* Χωριά του Μπανγκλαντές

## Παραπομπές


Κατηγορία:Διοικητικές διαιρέσεις του Μπανγκλαντές
Επαρχία Λακσμιπούρ

Η **Επαρχία Λακσμιπούρ** (επίσης Λαξμιπούρ, , *Lakshmipur Jela* επίσης *Lakshmipur Zila*), με έκταση 1.455,96 τ.χλμ., είναι επαρχία του Μπαγκλαντές. Συνορεύει με την επαρχία Τσαντπούρ στα βόρεια, με τις επαρχίες Μπόλα και Νοαχάλι στα νότια, με την επαρχία Νοαχάλι στα ανατολικά και τις επαρχίες Μπαρισάλ και Μπόλα στα δυτικά.

## Υποδιαιρέσεις
Οι υποεπαρχίες της επαρχίας είναι οι παρακάτω:

* Υποεπαρχία Λακσμιπούρ Σαντάρ
* Υποεπαρχία Ραμγκάντζ
* Υποεπαρχία Ραϊπούρ
* Υποεπαρχία Ρανμγκάτι
* Υποεπαρχία Καμαλναγκάρ

μικρογραφία|Ο δρόμος Ντάκα-Λακσμιπούρ το ξημερώμα
Η επαρχία Λακσμιπούρ αποτελείται από 4 δήμους, 58 ενωσιακά παρισάντ, 534 χωριά, 3.539 χωριά, 45 ναούς και 1 εκκλησία.

## Εκπαίδευση

* Κυβερνητικό Λύκειο Λακσμιπούρ Αντάρσα Σαμάντ
* Λύκειο Πανπάρα (Ραμγκάντζ)

## Αξιοσημείωτοι κάτοικοι

* Μοχαμάντ Μοχαμαντουλάχ, 3ος Πρόεδρος του Μπανγκλαντές (24 Δεκεμβρίου 1973 – 25 Ιανουαρίου 1975)
* Μοχαμάντ Τοάχα, γλωσσικός ακτιβιστής του Κινήματος Βεγγαλικής Γλώσσας και πολιτικός
* Α.Σ.Μ. Αμπντούρ Ραμπ, Μπανγκλαντεσιανός πολιτικός
* Μοχαμάντ Νομάν, πολιτικός ηγέτης του κόμματος Τζατίγιο
* Σελίνα Πάρβιν, (1931-1971), δημοσιογράφος και ποιητής, μάρτυρας του Μπανγκλαντεσιανού Πολέμου Ανεξαρτησίας, γεννήθηκε στην Υποεπαρχία Ραμγκάντζ
* Α.Κ.Μ. Σαχτζαχάν Καμάλ, Υπουργός Πολιτικής Αεροπορίας και Τουρισμού (3 Ιανουαρίου 2018-σήμερα)

## Παραπομπές


## Εξωτερικοί σύνδεσμοι

* Γραφείο Επαρχιακού Επιτρόπου, Λακσμιπούρ

Λακσμιπουρ
Μαχντούμ Σαχ Νταουλάχ Σαχίντ

Ο **Μαχντούμ Σαχ Νταουλάχ Σαχίντ** ήταν Μουσουλμάνος άγιος του 14ου αιώνα, αναγνωρισμένος για την διδασκαλία του Ισλάμ στη βόρεια Ινδία. Μαρτύρησε στο Σαχτζαντπούρ στην επαρχία Ρατζσάχι του σημερινού βορειοδυτικού Μπανγκλαντές.

Ο Μαχντούμ Σαχ ήταν ο δεύτερος γιος του Μουάζ μπιν Τζαλάλ, ενός βασιλιά της Υεμένης. Μαζί με περίπου 20 άτομα, ταξίδεψε προς ανατολάς στην χερσαία διαδρομή προς τη Μπουχάρα και την Ινδία διδάσκοντας το Ισλάμ. Τελικά εγκαταστάθηκαν στο Σαχζαντπούρ, που αποτελούσε μέρος ενός Ινδουιστικού βασιλείου. Ο βασιλιάς δυσαρεστήθηκε με την αναταραχή που προκλήθηκε από τον Μαχντούμ Σαχ και τους ακολούθους του και τους διέταξε να φύγουν από το βασίλειο. Ο Σαχ αρνήθηκε, με αποτέλεσμα ο ίδιος και σχεδόν όλοι οι ακόλουθοι του να σκοτωθούν.

Ο Μαχντούμ Σαχ είναι θαμμένος στο Σαχτζαντπούρ της επαρχίας Σιρατζγκάντζ, κοντά στο τζαμί Σάχι.

## Παραπομπές

* Wali, Maclavi Abdul (January 1904) "On the Antiquity and Traditions of Shahzadpur" *Journal of the Asiatic Society of Bengal: January to December 1904*, Calcutta, p.&nbsp;2, at https://books.google.com/books?vid=LCCN08000086&id=kEAOAAAAIAAJ
* Haq, Muhammad Enamul (1975) *A History of Sufi-ism in Bengal* Asiatic Society of Bangladesh, Dacca;
* Karim, Abdul (1959) *Social History of Muslims in Bengal, down to A.D. 1538* Asiatic Society of Pakistan, Dacca;

## Εξωτερικοί σύνδεσμοι

* 

Κατηγορία:Μπανγκλαντεσιανοί
Brīvā Latvija

Η ***Brīvā Latvija*** (Ελεύθερη Λετονία, ) είναι εβδομαδιαία εφημερίδα για Λετονούς που ζουν εκτός Λετονίας, εστιάζοντας κυρίως σε αυτούς που ζουν στη δυτική Ευρώπη. Ιδρύθηκε το 1986 με τη συγχώνευση δύο εφημερίδων μεταναστών: την *Londonas Avīze* (Νέα του Λονδίνου, ιδρύθηκε το 1942) με έδρα την Αγγλία και την *Latvija* (Λετονία, ιδρύθηκε το 1946 σε μεταπολεμικά στρατόπεδα εκτοπισμένων), με έδρα την Δυτική Γερμανία. Η εφημερίδα συνανήκει στις Λετονικές κοινότητες της δυτικής Ευρώπης. Οι Λετονικές κοινότητες της Βρετανίας, της Γερμανίας και της Σουηδίας παρέχουν μέλη για το συμβούλιο της εφημερίδας. Στα μέσα της δεκαετίας του 1990, μετά την επανάκτηση της Λετονικής ανεξαρτησίας, η εκτύπωση της εφημερίδα μετακινήθηκε για οικονομικούς λόγους στη Ρίγα, ενώ το συντακτικό προσωπικό μετακινήθηκε εκεί αργότερα.

## Δείτε επίσης
* *[[Laiks]]* (Νέα Υόρκη)
* *[[Latvija Amerikā]]* (Τορόντο)

## Παραπομπές


Κατηγορία:Λετονικές εφημερίδες
Παυλόπουλο Ευρυτανίας

Το **Παυλόπουλο ** είναι ορεινό χωριό στον νομό Ευρυτανίας σε υψόμετρο 770 μέτρων.

## Γεωγραφία - Ιστορία
Το Παυλόπουλο βρίσκεται στις βορειοδυτικές πλαγιές του Τυμφρηστού (Βελούχι) και ανατολικά του ποταμού Ταυρωπού (Μέγδοβας). Είναι κτισμένο επάνω στην επαρχιακή οδό Καρπενησίου - Νεράιδας σε περιοχή κατάφυτη με έλατα και πολλά νερά. Απέχει 22 χλμ. από το Καρπενήσι στα νοτιοανατολικά. Αξιοθέατα στο χωριό είναι η μικρή πλακόστρωτη πλατεία με τον πλάτανο και η εκκλησία του Αγίου Δημητρίου του 1666. Πρόκειται για μονόχωρο πέτρινο ναό με νάρθηκα και προστώο, αντιπροσωπευτικό δείγμα της εκκλησιαστικής αρχιτεκτονικής της Ευρυτανίας ο οποίος από το 1997 έχει χαρακτηριστεί ιστορικό διατηρητέο μνημείο. Είναι διακοσμημένος με αξιόλογο ξυλόγλυπτο τέμπλο, εικόνες 17ου - 19ου αιώνα και βυζαντινότροπες τοιχογραφίες διατηρημένες σε άριστη κατάσταση. Στα νοτιοανατολικά, σε υψόμετρο 935 μέτρα βρίσκεται το εξωκλήσι του Αγίου Παντελεήμονα με θέα τον Τυμφρηστό, τον Ταυρωπό και τις περιοχές της Φραγκίστας και Βίνιανης. Την περίοδο της Τουρκοκρατίας υπήρξε ορμητήριο κλεφτών και αρματολών, με πιο γνωστό τον Αντώνη Ζαραλή (Ζαρκαλή), πρωτοπαλίκαρο του Γεωργίου Καραΐσκάκη, ο οποίος σκοτώθηκε στην μάχη της Βράχας, όπου και υπάρχει ο τάφος του στο μοναστήρι της Μεταμορφώσεως του Σωτήρος. Στο Παυλόπουλο υπάρχει σχετικό τοπωνύμιο πίσω από την εκκλησία Αγ. Δημητρίου, με όνομα "της Ζαρκαλούς". 

## Ονομασία - Διοικητικά
Ως κοινότητα αναγνωρίστηκε το 1919 με το ΦΕΚ 112Α - 25/05/1919 και έδρα τον οικισμό. Σύμφωνα με το σχέδιο Καλλικράτης μαζί με την Παππαδιά αποτελεί τη τοπική κοινότητα Παυλοπούλου που ανήκει στη δημοτική ενότητα Καρπενησίου του Δήμου Καρπενησίου και σύμφωνα με την απογραφή του 2011 ως κοινότητα έχει πληθυσμό 44 κατοίκους ενώ ως οικισμός 23.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Ζοτ Νεκράσοφ

**Ζοτ Νεκράσοφ** (26 Δεκεμβρίου 1907 (8 Ιανουαρίου 1908) - 1 Δεκεμβρίου 1990), ήταν Σοβιετικός επιστήμονας στον τομέα της παραγωγής υψικαμίνου.

Βραβεύθηκε ως Ακαδημαϊκός της Ακαδημίας Επιστημών της ΕΣΣΔ (1961), έλαβε τον Έπαινος Εργαζόμενου της Επιστήμης και της Τεχνολογίας της Ουκρανικής ΣΣΔ (1978) και Ήρωας της Σοσιαλιστικής Εργασίας (1969).

## Βιογραφία
Γεννήθηκε στη Μελιτόπολη στις 8 Ιανουαρίου 1908 (26 Δεκεμβρίου 1907 στο Ιουλιανό ημερολόγιο). Ήταν γιος εργάτη σιδηροδρόμων στη Μελίτοπολη, που βρίσκεται στο ρωσικό κρατίδιο της Ταυρίδας (σημερινή Ουκρανία), και αποφοίτησε ως μεταλλουργικός μηχανικός το 1930 στο Ντνιπροπετρόφσκ. Η ερευνητική του εργασία σχετίζεται με τη θεωρία του κλιβάνου.

Μετά το ξέσπασμα του Β΄ Παγκοσμίου Πολέμου, εκκενώθηκε στο Μαγκνιτόγκορσκ της Ρωσίας. Το 1942 προσλήφθηκε ως αναπληρωτής καθηγητής. Το 1950 έλαβε το διδακτορικό του και από το 1952 έως το 1976 ήταν διευθυντής του Ινστιτούτου. Η έρευνά του στη μεταλλουργία έχει λάβει διεθνή αναγνώριση, καθώς ανακάλυψε μια νέα μεταλλουργική τεχνολογία που λιώνει το σιδηρομετάλλευμα.

Ήταν μέλος επιτροπών και επιστημονικών επιτροπών της Σοβιετικής Ένωσης στη χαλυβουργία και πρόεδρος της Επιτροπής Σιδήρου και Χάλυβα της Οικονομικής Επιτροπής των Ηνωμένων Εθνών για την Ευρώπη στη Γενεύη της Ελβετίας. Έλαβε το Μετάλλιο Λένιν και άλλα βραβεία από τη σοβιετική κυβέρνηση.

Από το 1971 έως το 1978 διετέλεσε διευθυντής του Κέντρου Επιστήμης του Ντνιπροπετρόφσκ υπό τη Σοβιετική Σοσιαλιστική Δημοκρατία της Ουκρανίας. Πέθανε στο Ντνιπροπετρόφσκ και θάφτηκε στο νεκροταφείο Μνημείο Ζέπο Ρόσα στο Ντνιπροπετρόφσκ.

## Εξωτερικοί σύνδεσμοι
* Βιογραφία

Κατηγορία:Σοβιετικοί μηχανικοί
Κατηγορία:Νικητές βραβείου Λένιν
Γλώσσα Ράθουι Μπαρέλι

Η **Ράθουι Μπαρέλι** είναι γλώσσα Μπιλ της Ινδίας. Ανήκει στην ινδοευρωπαϊκή γλωσσική οικογένεια. Συγγενεύει με δύο άλλες γλώσσες που ονομάζεται Μπαρέλι, αλλά δεν είναι αμοιβαία κατανοητή με αυτές. Έχει λεξιλογική ομοιότητα 81%-93% με διαλέκτους της Ράθουι Μπαρέλι, 67%-73% με την Πάλια Μπαρέλι και 68%-79% με τη Πάουρι Μπαρέλι.

## Παραπομπές


Κατηγορία:Γλώσσες της Ινδίας
Παλαιοχώρι Ψιανών Ευρυτανίας

Το **Παλαιοχώρι** Ψιανών είναι οικισμός στην Περιφερειακή Ενότητα Ευρυτανίας ο οποίος βρίσκεται στους νοτιοανατολικούς πρόποδες του όρους Καλιακούδα και βόρεια του Κρικελιώτη ποταμού. Απέχει 45 χλμ. νότια από το Καρπενήσι και 2 χλμ. βορειοανατολικά από τα Ψιανά. Σύμφωνα με το σχέδιο Καλλικράτης μαζί με τα Ψιανά, τον Άγιο Χαράλαμπο, το Βύθισμα και την Καστανούλα αποτελούν τη τοπική κοινότητα Ψιανών που ανήκει στη δημοτική ενότητα Δομνίστας του Δήμου Καρπενησίου και σύμφωνα με την απογραφή του 2011 έχει πληθυσμό 7 κατοίκους.

## Σημείωση
*Για οικισμούς με το ίδιο όνομα στην Ευρυτανία δείτε: [[Παλαιοχώρι Ευρυτανίας]]*

*Για οικισμούς της Ελλάδας με το ίδιο όνομα δείτε το λήμμα: [[Παλαιοχώρι]]*

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Δομνίστας
Γλώσσα Γκαμίτ

Η **Γκαμίτ **είναι γλώσσα στην Ινδία, η οποία ομιλείται από τους Γκαμίτ της επαρχίας Τάπι του Γκουτζαράτ και από μερικά άτομα στις επαρχίες Σουράτ, Μπαρούτς, Ντανγκ και Βαλσάντ του νότιου Γκουτζαράτ. Επίσης, ομιλείται στο Ναντουρμπάρ και από κάποιους ανθρώπους στην επαρχία Ντούλε στη βόρεια Μαχαράστρα.

Γράφεται με τα αλφάβητα Ντεβανάγκαρι και Γκουτζαράτι.

## Παραπομπές


Κατηγορία:Γλώσσες της Ινδίας
Γλώσσα Μπέττα Κουρούμπα

Η γλώσσα **Μπέττα Κουρούμπα** (*Beṭṭa Kurumba*) είναι ένα Δραβιδική γλώσσα στενά συνδεδεμένη με τα Ταμίλ, και ομιλείται από 32.000 άτομα στα όρη Νιλγκίρι και σε γειτονικές περιοχές στο Ταμίλ Ναντού, τη Καρνάτακα και τη Κεράλα.
Η λέξη *Beṭṭa* () σημαίνει "λόφοι" σε Κανάντα.

## Δείτε επίσης

*Κουρούμπα
* Μπέτα Κουρούμπα
* Κατάλογος γλωσσών ανά αριθμό μητρικών ομιλητών στην Ινδία
* Γλώσσες της Νότιας Ασίας

## Σημειώσεις


## Παραπομπές

* Coelho, Gail Maria (2003): A Grammar of Betta Kurumba (PDF).

## Εξωτερικοί σύνδεσμοι

* ELAR Open Access Archive

Κατηγορία:Γλώσσες της Ινδίας
Λίμνη Μπαμπάτη

Η **Λίμνη Μπαμπάτη** ή άλλως **Λίμνη Μπαμπάτι** (Αγγλικά ***Lake Babati*** και Σουαχίλι ***Ziwa Babati***), η οποία βρίσκεται στην Τανζανία, είναι ευρέως γνωστή για την πληθώρα των ιπποπόταμων.

Πρόσφατες ανομβρίες όμως, οδήγησαν σε μείωση των ιπποπόταμων με αποτέλεσμα να έχει μειωθεί και ο αριθμός των παρατηρήσεών των, προκαλώντας ανησυχία στους τοπικούς ξενοδόχους.

Η λίμνη βρίσκεται πλησίον της πόλεως Μπαμπάτι (*Babati*), στην Αστική Περιοχή Μπαμπάτη (*Babati Urban District*) στην Περιφέρεια Μανυάρα (*Manyara Region*).

## Δείτε επίσης
* Μπαμπάτι
* Περιφέρεια Μανυάρα

## Σημειώσεις


## Παραπομπές


Κατηγορία:Λίμνες της Τανζανίας
Γλώσσα Αριφάμα - Μινιάφα

Η γλώσσα **Αριφάμα** - **Μινιάφα** (ISO 639-3: *aai*, Ethnologue: *aai*, Glottolog: *arif1239*) αποτελείται από στενά συνδεδεμένες διαλέκτους που ανήκουν στην οικογένεια των Ωκεανικών γλωσσών οι οποίες ομιλούνται στην επαρχία Όρο της Παπούα Νέα Γουινέα. Σύμφωνα με την απογραφή του 2000 χρησιμοποιούνταν από 3.470 ομιλητές, σε περίπου 20 με 25 χωριά και κινδυνεύει με εξαφάνιση. Διαθέτει λεκτικές ομοιότητες με την γλώσσα Ουμπίρ, η γλωσσική τυπολογία της είναι Υποκείμενο-Αντικείμενο-Ρήμα, και γράφεται με λατινική γραφή.

## Παραπομπές


## Σχετική βιβλιογραφία

* Malcolm Ross. 1988. Proto-Oceanic and the Austronesian languages of western Melanesia. (Pacific Linguistics: Series C, 98.) Canberra: Research School of Pacific and Asian Studies, Australian National University. xiii+487pp. (Publication of PhD, ANU 1987.)
* David Wakefield and others. 1978. Genesis binanakwara afa Miniafia tur amaim (Genesis abridgement). (100). 117pp. ([WHBL]).
* Stanley Oyabua and Alfred Urasabey and Venessa Sogiri. 2015. Tentative Grammar Description for the Miniafia-Oyan [Min] Language spoken in Oro Province. Ms. 61pp.

## Εξωτερικοί σύνδεσμοι

* Ηχητικό απόσπασμα ομιλίας σε Αριφάμα - Μινιάφα - World Language Movies / YouTube
* Απόσπασμα κειμένου Αριφάμα - Μινιάφα - language-museum.com
*  OLAC resources in and about the Arifama-Miniafia language  - language-archives.org

Α

Κατηγορία:Επαπειλούμενες γλώσσες
Λεύκα Ευρυτανίας

*Για οικισμούς της Ελλάδας με το ίδιο όνομα δείτε το λήμμα: [[Λεύκα (αποσαφήνιση)]]*

Η **Λεύκα** είναι χωριό στο νομό Ευρυτανίας το οποίο βρίσκεται στις πλαγιές του Τυμφρηστού (Βελούχι). Είναι κτισμένη δίπλα στην εθνική οδό Λαμίας - Καρπενησίου, ανάμεσα στο Καρπενήσι και τον Άγιο Νικόλαο. Απέχει 7,5 χλμ. ανατολικά από το Καρπενήσι και 2,5 χλμ. βορειοδυτικά από τον Άγιο Νικόλαο. Ως οικισμός αναγνωρίστηκε το 2001 και προσαρτήθηκε στο τότε τοπικό διαμέρισμα Αγίου Νικολάου. Σύμφωνα με το σχέδιο Καλλικράτης μαζί με τον Άγιο Νικόλαο αποτελούν τη τοπική κοινότητα Αγίου Νικολάου που ανήκει στη δημοτική ενότητα Καρπενησίου του Δήμου Καρπενησίου και σύμφωνα με την απογραφή του 2011 έχει πληθυσμό  23.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Διακήρυξη της Δημοκρατίας (Βραζιλία)

[thumb|300px|Η Νέα Κυβέρνηση: ο Δόκτωρ [Αριστίντες Λόμπο, Υπουργός Εσωτερικών, ο κ. Εντουάρντο Βαντενκόλκ, Υπουργός Ναυτικού, ο Αντισυνταγματάρχης Μπενζαμίν Κονστάν, Υπουργός Πολέμου, ο Στρατάρχης Ντεοντόρο ντα Φονσέκα, Πρόεδρος της Δημοκρατίας, ο κ. Κουιντίνο Μποκαϊούβα, Υπουργός Εξωτερικών, ο Δόκτωρ Ντεμέτριο Ριμπέιρο, Υπουργός Γεωργίας και ο Δόκτωρ Ρουί Μπαρμπόζα, Υπουργός Οικονομικών.]]

Η **διακήρυξη της [[Πρώτη Βραζιλιάνικη Δημοκρατία|Δημοκρατίας της Βραζιλίας]]**, ιδρυτικό γεγονός στην ιστορία της Βραζιλίας, έλαβε χώρα στις 15 Νοεμβρίου 1889, στο Ρίο ντε Τζανέιρο. Οργανωμένη από μια ομάδα εντός του Βραζιλιάνικου Στρατού, ευρισκόμενη υπό την ηγεσία του δημοκρατικού στρατάρχη Ντεοντόρο ντα Φονσέκα, έλαβε τη μορφή στρατιωτικού πραξικοπήματος, το οποίο έθεσε τέλος στην περίοδο βασιλείας του αυτοκράτορα Πέτρου Β΄ της Βραζιλίας, καθώς και στην ίδια την ύπαρξη του αυτοκρατορικού καθεστώτος.

Τα λίγα πρόσωπα τα οποία ήσαν μάρτυρες στα γεγονότα δεν αντιλήφθηκαν, καν, πως επρόκειτο για επανάσταση. Η ιστορικός Λίντια Μπεσουσέτ σημειώνει πως «σπάνια μία επανάσταση έλαβε χώρα με τόσο ήρεμο τρόπο». Καθ'όλη τη διάρκεια του πραξικοπήματος, ο Πέτρος Β΄ δεν επέδειξε κανέναν συναισθηματισμό, ωσάν να μην τον αφορούσε η κατάληξή του. Απέρριψε το σύνολο των προτροπών που έγιναν προς τον ίδιο από πολιτικούς και στρατιωτικούς ηγέτες, προκειμένου να κατασταλεί η εξέγερση. Ο αυτοκράτορας και η οικογένειά του αναχώρησαν σε εξορία στις 17 Νοεμβρίου. Μία σημαντική μοναρχική αντίδραση έλαβε χώρα, ωστόσο κατεστάλη βιαίως από τους δημοκρατικούς, ενώ ούτε ο Πέτρος Β΄ ούτε η κόρη του παρείχαν ουσιαστική υποστήριξη στην παλινόρθωση. Μην έχοντας ενεργή συμμετοχή στο πραξικόπημα και διαπιστώνοντας την παθητική αποδοχή της καταστάσεως από τον αυτοκράτορα, η πολιτική τάξη αποδέχθηκε τη μεταβολή της μοναρχίας σε δημοκρατία. Ωστόσο, δεν γνώριζε πως σκοπός των οργανωτών του πραξικοπήματος ήταν η ίδρυση δικτατορίας, παρά προεδρικής ή κοινοβουλευτικής δημοκρατίας.

Ολίγον καιρό μετά την ανατροπή του προέδρου του Συμβουλίου, Αφόνσο Σέλσο ντε Ασσίς Φιγκεϊρέντο, Υποκόμη του Όουρο Πρέτο, καθώς και τη σύλληψη της αυτοκρατορικής οικογένειας, η οποία φυλακίστηκε εντός του παλατιού της, ενώ, στη συνέχεια, εξορίστηκε, ο στρατάρχης Ντεοντόρο ντα Φονσέκα αυτοανακηρύχθηκε πρόεδρος της προσωρινής κυβερνήσεως, ενώ, επίσης, σχημάτισε προσωρινή κυβέρνηση εντός της οποίας έδρευαν οι υπουργοί Μπενζαμίν Κονστάν Μποτέλιο ντε Μαγκαλιάες, Κουιντίνο Μποκαϊούβα, Ρουί Μπαρμπόζα, Κάμπος Σάλες, Αριστίντες Λόμπο, Ντεμέτριο Ριμπέιρο και Εντουάρντο Βαντενκόλκ, όλοι τους μέλη του βραζιλιάνικου ελευθεροτεκτονισμού και οπαδοί του θετικισμού, του οποίου η αρχή *τάξη και πρόοδος* (πορτογαλικά: *ordem y progresso*), ενσωματώθηκε στη σημαία της νεοϊδρυθείσας δημοκρατίας.

## Παραπομπές


## Πηγές

*  
*  
*  
*  
*  
*  
*  

Κατηγορία:Ιστορία της Βραζιλίας
Αντέρια (νησί)

μικρογραφία|Η νήσος Αντέρια, Νορβηγία.
Η νήσος **Αντέρια** (**Andørja**) βρίσκεται 25 χιλ. ανατολικά της πόλης Χάρστα (Harstad), στη κομητεία Τρουμς, στη βόρεια Νορβηγία. Έχει έκταση 135 τετ. χιλ. και το ψηλότερο σημείο της είναι η κορυφή του όρους Λανγκλίτιντεν (1.276μ.). Πρόκειται για την υψηλότερη κορυφή σε νησί της ηπειρωτικής Νορβηγίας.

Βόρεια και δυτικά της Αντέρια βρίσκεται το φιόρδ Βωγκσφιόρντεν. Ανάμεσα στην Αντέρια και στο νησί Ρόλλα βρίσκεται το πέρασμα Μπίγκντα και ανάμεσα στην Αντέρια και την ηπειρωτική Νορβηγία το πέρασμα Μιέσουντετ. Η Αντέρια και η Ρούλλα συνδέονται με τη σήραγγα Ίμπεσταντ ενώ η Αντέρια με την ηπειρωτική Νορβηγία με τη γέφυρα Μιέσουντ. 

Η Αντέρια από το 1926 μέχρι το 1964 αποτελούσε ξεχωριστό δήμο ενώ σήμερα ανήκει στο δήμο Ίμπεσταντ. Στη δυτική ακτή του νησιού βρίσκονται οι οικισμοί Ω, Ώνστατ και Λάουπσταντ που συνολικά έχουν 205 κατοίκους. 

Στα παλαιά νορβηγικά το νησί ονομαζόταν Andyrja, που κατά μια εκδοχή αναφέρεται στα κύματα της θάλασσας που χτυπούσαν τις βραχώδεις ακτές. 

## Παραπομπές

Κατηγορία:Νησιά της Νορβηγίας
Βύθισμα Ευρυτανίας

Το **Βύθισμα** είναι ορεινός οικισμός ο οποίος βρίσκεται στον νομό Ευρυτανίας. Στα ανατολικά του χωριού περνάει ο χείμαρρος Ανιάδας ο οποίος καταλήγει (στα νότια) στον Κρικελιώτη ποταμό. Απέχει 25 χλμ. νότια από το Καρπενήσι και 6 χλμ. νοτιοανατολικά από την Ανιάδα. Η παλιά του ονομασία είναι **Σέλος** ή **Σέλλος** και είναι κτισμένος ανάμεσα στα βουνά Καλλιακούδα, Τσούμα, Τούφα και Κολοσύρτη. Η ονομασία του προήλθε μετά το 1928 όταν εξ' αιτίας καθίζησης «βυθίστηκε» μεγάλο μέρος των σπιτιών του. Το γεγονός αυτό έγινε αιτία να μετακινηθούν πολλοί κάτοικοι σε Καρπενήσι, Αγρίνιο, Λαμία, Αθήνα κλπ. ενώ το χωριό τότε είχε πληθυσμό 237 μόνιμους κατοίκους. Αναφέρεται επίσημα, ως Σέλλος, από το 1836 όταν προσαρτήθηκε στο δήμο Ευρυτάνων. Το 1912 προσαρτήθηκε στην τότε κοινότητα Ψιανών και το 1930 μετονομάστηκε σε Βύθισμα. Σύμφωνα με το σχέδιο Καλλικράτης μαζί με τα Ψιανά, τον Άγιο Χαράλαμπο, το Παλαιοχώρι και την Καστανούλα αποτελούν τη τοπική κοινότητα Ψιανών που ανήκει στη δημοτική ενότητα Δομνίστας του Δήμου Καρπενησίου και σύμφωνα με την απογραφή του 2011 έχει πληθυσμό 17 κατοίκους.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Δομνίστας
Σκοτ Μόρισον

Ο **Σκοτ Τζον Μόρισον** (αγγλικά: *Scott John Morrison*, 13 Μαΐου 1968), είναι Αυστραλός πολιτικός καθώς και ο 30ός  Πρωθυπουργός της Αυστραλίας, αρχηγός του Φιλελεύθερου Κόμματος, ο οποίος ανέλαβε καθήκοντα στις 24 Αυγούστου 2018 και παρέμεινε πρωθυπουργός έως τις 23 Μαΐου 2022. Είναι μέλος της Βουλής των Αντιπροσώπων από το 2007, στην περιφέρεια Κουκ στην Νέα Νότια Ουαλία.

## Βιογραφία
Ο ίδιος γεννήθηκε στο Σίδνεϊ και σπούδασε οικονομική γεωγραφία στο Πανεπιστήμιο της Νέας Νότιας Ουαλίας. Προτού κατέλθει στην πολιτική, εργάστηκε ως διευθυντής του Γραφείου Τουρισμού και Αθλητισμού Νέας Ζηλανδίας από το 1998 ως το 2000 και διευθύνων σύμβουλος του Tourism Australia από το 2004 ως το 2006. Ήταν επίσης πολιτειακός διευθυντής του Φιλελεύθερου Κόμματος της Νέας Νότιας Ουαλίας από το  2000 ως το 2004. Ο Μόρισον εξελέγη για πρώτη φορά βουλευτής στις εκλογές του 2007. Έπειτα από τις εκλογές του 2010 διορίστηκε αρχηγός της αντιπολίτευσης.

Έπειτα από τη νίκη του Συνασπισμού στις εκλογές του 2013, ο Μόρισον διορίστηκε υπουργός Μετανάστευσης και Συνοριακής Προστασίας στην κυβέρνηση του Τόνι Άμποτ. Από τη θέση εκείνη εφάρμοσε την επιχείρηση "Κυρίαρχα Σύνορα", που αποτέλεσε μια από τις σημαίες του Συνασπισμού. Στον ανασχηματισμό του 2014 ο Μόρισον έγινε υπουργός Κοινωνικών Υπηρεσιών. Στη συνέχεια προήχθη σε Θησαυροφύλακα τον Σεπτέμβριο του 2015, όταν ο Μάλκολμ Τέρνμπουλ αντικατέστησε τον Τόνι Άμποτ στην πρωθυπουργία.

Τον Αύγουστο του 2018 ο Πίτερ Ντάτον αναμετρήθηκε με τον Τέρνμπουλ για την αρχηγία του Φιλελεύθερου Κόμματος, εξαιτίας της μη ικανοποίησης από τη συντηρητική πτέρυγα των Φιλελευθέρων. Ο Τέρνμπουλ κέρδισε τον Ντάτον, όμως οι εντάσεις συνεχίστηκαν στους κόλπους του κόμματος, με αποτέλεσμα να αποφασιστεί από το ίδιο το κόμμα η διεξαγωγή και δεύτερης ψηφοφορίας. Ο Τέρνμπουλ επέλεξε να μην θέσει υποψηφιότητα και στην δεύτερη ψηφοφορία ο Μόρισον κέρδισε τον Ντάτον και την Τζούλι Μπίσοπ και έγινε νέος αρχηγός του Φιλελεύθερου Κόμματος και πρωθυπουργός.

Ο Μόρισον και ο συνασπισμός του κέρδισαν και τις εκλογές του 2019.

Έπειτα από την ήττα του κόμματός του στις εκλογές του 2022, αντικαταστάθηκε στην πρωθυπουργία από τον Άντονι Αλμπανίζι.

Είναι παντρεμένος με την Τζένι Γουόρεν και έχουν δύο κόρες.

## Παραπομπές


## Εξωτερικοί σύνδεσμοι
* Προφίλ στον επίσημο δικτυακό τόπο του Αυστραλιανού Κοινοβουλίου
* Προφίλ στο TheyVoteForYou.org.au

Κατηγορία:Πρωθυπουργοί της Αυστραλίας
Αγιόφυλλο Τρικάλων

Το **Αγιόφυλλο** (αρχαία Ελλίμια, παλαιά ονομασία Βελιμίστι) είναι χωριό του δήμου Μετεώρων στον νομό Τρικάλων ενώ παλαιότερα ανήκε στον δήμο Χασίων. Είναι χτισμένο σε υψόμετρο 590 μέτρων, στις πλαγιές των Χασίων. Έχει πραγματικό πληθυσμό 507 κατοίκους. Οι κάτοικοί του ασχολούνται κυρίως με τη γεωργία και την κτηνοτροφία.

Στο ύψωμα Ταμπούρια του χωριού, έως το 1912, ήταν τα σύνορα της Ελλάδος με την Τουρκία. Μάλιστα, από το χωριό (τότε Ελληνοοθωμανικά σύνορα) ξεκίνησε τον Φεβρουάριο του 1904 ο Παύλος Μελάς για την πρώτη του αποστολή στην Μακεδονία. 

Στην είσοδο του χωριού προς Γρεβενά, βρίσκεται το ξωκλήσι του Αγίου Αθανασίου (πανηγυρίζει στις 2 Μαΐου, ημέρα της μετακομιδής των λειψάνων του Αγίου Αθανασίου), με τοιχογραφίες που χρονολογούνται από το 1623. Στο χωριό βρίσκονται και οι εκκλησίες του Αγίου Νικολάου, των Αγίων Αποστόλων Πέτρου και Παύλου και της Αγίας  Παρασκευής.

Το χωριό διαθέτει αξιόλογο λαογραφικό μουσείο με πλήθος από φωτογραφίες και εκθέματα.
## Κοινότητα
Το Αγιόφυλλο είναι έδρα ομώνυμης τοπικής κοινότητας η οποία είναι χαρακτηρισμένη ως αγροτικός ορεινός οικισμός, με έκταση 42,179 χμ² (2011).
### Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Dakin, Douglas (1966). The Greek Struggle in Macedonia 1897-1913. Θεσσαλονίκη: Εταιρεία Μακεδονικών Σπουδών - Ίδρυμα Μελετών Χερσονήσου του Αίμου / Institute for Balkan Studies.

Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Φούτμπολ Αλάιανς

Η **Φούτμπολ Αλάιανς** (αγγλικά: *Football Alliance*) ήταν ένωση ποδοσφαιρικών σωματείων και διοργανώτρια αρχή του ομώνυμου πρωταθλήματος, η οποία διήρκεσε τρεις αγωνιστικές περιόδους από την περίοδο 1889–90 έως και την περίοδο 1891–92.

## Ιστορία
Δημιουργήθηκε από 12 συλλόγους ως εναλλακτική λύση στη Φούτμπολ Λιγκ, η οποία είχε αρχίσει την περίοδο 1888–89, επίσης με 12 συλλόγους μέλη. Η Συμμαχία κάλυψε μια παρόμοια περιοχή με τη Φούτμπολ Λιγκ, που εκτεινόταν από τα Αγγλικά Μίτνλαντς έως τα Βορειοδυτικά, αλλά και πιο ανατολικά στο Σέφιλντ, το Γκρίμσπι και το Σάντερλαντ. Ορισμένα από τα σωματεία που ίδρυσαν τη Φούτμπολ Αλάιανς είχαν παίξει στο Δε Κομπινέισον το προηγούμενο έτος, αλλά αυτό το πρωτάθλημα κατέρρευσε ως αποτέλεσμα της ασυμφωνίας και της έλλειψης οργάνωσης. Πρόεδρος της Φούτμπολ Αλάιανς ήταν ο Τζον Χολμς, επίσης πρόεδρος της Γουένσντεϊ, που ήταν η πρώτη πρωταθλήτρια που είχε δεκαπέντε νίκες σε είκοσι δύο αγώνες.

Στο τέλος της πρώτης περιόδου της Αλάιανς, όταν η Στόουκ αποχώρησε από τη Φούτμπολ Λιγκ, η Αλάιανς την αποδέχτηκε ως νέο μέλος. Την επόμενη χρονιά, η Στόουκ και η Ντάργουιν, ένας άλλος σύλλογος της Αλάιανς, έγιναν αποδεκτοί στη Φούτμπολ Λιγκ, η οποία αριθμούσε πλέον 14 συλλόγους μέλη. Το 1892 αποφασίστηκε να συγχωνευθούν τα δύο πρωταθλήματα και συνεπώς σχηματίστηκε η Φούτμπολ Λιγκ Σέκοντ Ντιβίζιον, αποτελούμενη κυρίως από σωματεία της Φούτμπολ Αλάιανς. Οι υπάρχοντες σύλλογοι της Φούτμπολ Λιγκ, καθώς και τρεις από τους ισχυρότερους συλλόγους της Αλάιανς, αποτελούσαν τη Φούτμπολ Λιγκ Φερστ Ντιβίζιον.

## Δείτε επίσης
* Σύστημα ποδοσφαιρικών πρωταθλημάτων Αγγλίας

## Παραπομπές


## Εξωτερικοί σύνδεσμοι
* The History of the English Football League: Part One--1888-1930 στα Google Books

Κατηγορία:Ποδόσφαιρο στην Αγγλία
Δε Κομπινέισον

Το **Δε Κομπινέισον** (αγγλικά: *The Combination*) ήταν πρωτάθλημα στις πρώτες μέρες του αγγλικού ποδοσφαίρου. Είχε δύο συγκροτήσεις. Η πρώτη πραγματοποιήθηκε μόνο για την περίοδο 1888–89 για ομάδες σε ολόκληρη τη Βόρεια Αγγλία και τα Μίντλαντς, και διαλύθηκε πριν ολοκληρωθεί. Η δεύτερη πραγματοποιήθηκε την περίοδο 1890–91, αλλά διαλύθηκε το 1911. Το πρωτάθλημα περιελάμβανε ομάδες κυρίως από τη Βορειοδυτική Αγγλία και αργότερα από την Ουαλία.

Το πρωτάθλημα δεν πρέπει να συγχέεται με το άλλο πρώην Δε Φούτμπολ Κομπινέισον, μία διοργάνωση για αναπληρωματικές ομάδες από τη Νότια Αγγλία, ή με το Λάνκασαϊρ Κομπινέισον, ένα άλλο μικρό πρωτάθλημα που διεξάγονταν το ίδιο χρονικό διάστημα.

## Δείτε επίσης
* Σύστημα ποδοσφαιρικών πρωταθλημάτων Αγγλίας

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Αγγλία
Λιαρέικα Αιτωλοακαρνανίας

Τα **Λιαρέικα** είναι χωριό της Αιτωλοακαρνανίας στην περιοχή του Θέρμου. Ως οικισμός αναγνωρίστηκε το 2011 και προσαρτήθηκε στο δήμο Θέρμου. Σύμφωνα με το σχέδιο Καλλικράτης μαζί με την Ανάληψη, τα Καημένα Αμπέλια, την Κόφτρα, το Λιβάδι, τη Μαραθούλα, το Μετόχι, την Παλιουριά και τον Φλεσουριά αποτελούν τη τοπική Κοινότητα Αναλήψεως που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 47 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Γουόλσολ

Το **Γουόλσολ** (αγγλικά: *Walsall*) είναι βιομηχανική πόλη στα δυτικά Μίντλαντς της Αγγλίας. Βρίσκεται 8 μίλια βορειοδυτικά του Μπέρμιγχαμ και 6 μίλια ανατολικά του Γουλβερχάμπτον. Μια και ιστορικά αποτελεί μέρος του Στάφορντσαϊρ, το Γουόλσολ είναι μια συνιστώσα του αστικού κέντρου στα δυτικά Μίντλαντς.

Το Γουόλσολ είναι το διοικητικό κέντρο του ευρύτερου μητροπολιτικού δήμου του Γουόλσολ. Κατά την απογραφή του 2011, η κατοικημένη περιοχή της πόλης είχε πληθυσμό 67.594 κατοίκους, με τον ευρύτερο δήμο να έχει πληθυσμό 269.323. Οι γειτονικοί οικισμοί στο δήμο περιλαμβάνουν το Ντάρλαστον, το Μπράουνχιλς, το Γουίλενχαλ, το Μπλόξγουιτς και το Άλντριτζ.

## Παραπομπές


Γουολσολ
Τσομπάν σαλατασί

Η **Τσομπάν σαλατασί** ή **Σαλάτα Τσομπάν** (τουρκικά για την "**Σαλάτα του Ποιμένα**") είναι αραβική σαλάτα που αποτελείται από ψιλοκομμένες ντομάτες (κατά προτίμηση με φλούδα), αγγούρια, μακριές πράσινες πιπεριές, κρεμμύδι και μαϊντανό με επίπεδα φύλλα. Η σάλτσα αποτελείται από χυμό λεμονιού, ελαιόλαδο και αλάτι.

## Δείτε επίσης

* Κατάλογος αραβικών σαλατών
* Ισραηλινή σαλάτα
* Ελληνική σαλάτα
* Κατσουμπέρ
* Κατάλογος σαλατών
* Σαλάτα Σιράζι
* Σαλάτα σόπσκαμικρογραφία|Τσομπάν σαλατασί σερβιρισμένη με μπίρα

## Παραπομπές


Κατηγορία:Σαλάτες
Κατηγορία:Τουρκικές λέξεις και φράσεις
Βελούχι Ευρυτανίας

Το  **Βελούχι** είναι μικρός ορεινός οικισμός του Νομού Ευρυτανίας κτισμένος σε υψόμετρο περίπου 1.840 έως 1.870 μ. στο όρος Βελούχι. Στην ουσία πρόκειται για τις εγκαταστάσεις του Χιονοδρομικού κέντρου Καρπενησίου.

## Τοποθεσία
Σε υψόμετρο 1.840 μέτρων, στη θέση «Διαβολότοπος», βρίσκεται και το χιονοδρομικό κέντρο του Βελουχιού, με τις πίστες και το σαλέ του, και περίπου 13 χλμ., είναι το Καρπενήσι, η πρωτεύουσα της Ευρυτανίας.

## Διοικητική εξέλιξη
Το χιονοδρομικό κέντρο στο Βελούχι αποτελεί το πρώτο χιονοδρομικό κέντρο της Ελλάδας, που ιδρύθηκε από ιδιώτες το 1974.

Αναγνωρίστηκε ως οικισμός στις 17/03/1991 και υπήχθη στον τότε Δήμο Καρπενησίου. Την περίοδο 1997-2010, βάσει του «Σχεδίου Καποδίστριας», ανήκε στον «καποδιστριακό» Δήμο Καρπενησίου ως τμήμα του πρώην Δημοτικού Διαμερίσματος Καρπενησίου. Από 1/1/2011 αποτελεί τμήμα της δημοτικής κοινότητας Καρπενησίου, της ομώνυμης δημοτικής ενότητας του ομώνυμου «καλλικρατικού» δήμου.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Εξωτερικοί σύνδεσμοι
* Το Βελούχι στο χάρτη. topoguide.gr. Ανακτήθηκε: 26/08/2018.
* Ε.Ε.Τ.Α.Α. - Διοικητικές μεταβολές Βελουχίου Ευρυτανίας. eetaa.gr. Ανακτήθηκε: 26/08/2018.
* Ε.Ε.Τ.Α.Α. - Διοικητικές μεταβολές Δήμου Καρπενησίου. eetaa.gr. Ανακτήθηκε: 26/08/2018.

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Γουίγκαν

Το **Γουίγκαν** (αγγλικά: *Wigan*, ορθή προφορά **Ουίγκαν**) είναι πόλη στο Μείζον Μάντσεστερ της Αγγλίας, επί του ποταμού Ντάγκλας, 13 χλμ. νοτιοδυτικά του Μπόλτον, 16 χλμ. βόρεια του Γουόρινγκτον και 26 χλμ. δυτικά-βορειοδυτικά του Μάντσεστερ. Το Γουίγκαν είναι ο μεγαλύτερος οικισμός και το διοικητικό κέντρο του Μητροπολιτικού Δήμου του Γουίγκαν. Η πόλη έχει πληθυσμό 103.608 κατοίκους, ενώ ο ευρύτερος δήμος έχει πληθυσμό 318.100 κατοίκους (2011).

## Παραπομπές


Κατηγορία:Πόλεις της Αγγλίας
Κατσουμπέρ

μικρογραφία|Σαλάτα Κατσουμπέρ
Η **Κατσουμπέρ** είναι πιάτο σαλάτας στην Ινδική κουζίνα. Αποτελείται από φρέσκες ψιλοκομμένες ντομάτες, αγγούρια, κρεμμύδια, χυμό λεμονιού και μερικές φορές επίσης από πιπεριές τσίλι.

## Δείτε επίσης
* Κατσουμπάρι
* Ράιτα
* Τσομπάν σαλατασί
* Ισραηλινή σαλάτα
* Σαλάτα Σιράζι

## Παραπομπές


Κατηγορία:Καρυκεύματα
Κατηγορία:Ινδική κουζίνα